Οι επιβάτες με ειδικές απαιτήσεις δικαιούνται επιπλέον αποσκευές, χωρίς χρέωση, οι οποίες όμως υπόκεινται στους παρακάτω περιορισμούς:
Οι επιβάτες με διαταραχές ύπνου επιτρέπεται να μεταφέρουν μία συσκευή άπνοιας, είτε CPAP (Συνεχούς Θετικής Πίεσης Αεραγωγών) είτε PAP (Θετικής Πίεσης Αεραγωγών) ως παραδοτέα αποσκευή, σύμφωνα με τους κανονισμούς περί επικίνδυνων ειδών της ΙΑΤΑ. Μάθετε περισσότερα για τη χρήση των συσκευών αυτών εν πτήσει, ανατρέχοντας στις πληροφορίες μας για την υγεία και τα προσιτά ταξίδια.
Οι επιβάτες που χρειάζονται αναπηρικό καροτσάκι μπορούν να ταξιδέψουν με πλήρως πτυσσόμενο καροτσάκι, το οποίο αποθηκεύεται στο χώρο αποσκευών του αεροσκάφους. Οι επιβάτες που χρειάζονται υποστηρίγματα ή πατερίτσες μπορούν να ταξιδέψουν με αυτά και αποθηκεύονται στο χώρο αποσκευών του αεροσκάφους.
Οι επιβάτες που ταξιδεύουν με αναπηρικό αμαξίδιο που λειτουργεί με μπαταρία πρέπει να επικοινωνήσουν με το τοπικό γραφείο της Emirates για να δώσουν τις σχετικές λεπτομέρειες πριν από την έναρξη του ταξιδιού τους.
Οι επιβάτες που εξαρτώνται από φορητό μηχάνημα αιμοκάθαρσης μπορούν να ταξιδέψουν με αυτό, καθώς και με βοηθητικό εξοπλισμό, ο οποίος φορτώνεται στο χώρο αποσκευών του αεροσκάφους.
Τα σκυλιά για επιβάτες με προβλήματα όρασης και ακοής πρέπει να φορτωθούν σε ειδικά κλουβιά στο χώρο αποσκευών και δεν επιτρέπονται στην καμπίνα επιβατών.